मीडिया से बातचीत के दौरान शनिवार को राहुल गांधी ने कहा, ''कल की घटना में एक बड़ा पत्थर बीजेपी कार्यकर्ता ने मेरी ओर मारा, मेरे पीएसओ को लगा.''राहुल गांधी ने इसे प्रधानमंत्री नरेंद्र मोदी उनकी पार्टी की राजनीति का तरीका बताया. उन्होंने कहा, ''मोदी जी और बीजेपी-आरएसएस का राजनीति का तरीका है. क्या कह सकते हैं.''बीजेपी की ओर से घटना को लेकर आ रही प्रतिक्रिया पर कांग्रेस उपाध्यक्ष ने यह भी कहा कि जो खुद ऐसे काम करता है वो ऐसी घटनाओं की निंदा कैसे कर सकता है. बता दें कि शुक्रवार को गुजरात के बाढ़ प्रभावित ज़िले बनासकांठा में लोगों से मिलने गए कांग्रेस उपाध्यक्ष राहुल गांधी की कार पर हमला हुआ था.हमले में राहुल गांधी बाल-बाल बचे. बनासकांठा के धनेरा में लोगों से मिलकर लौट रहे राहुल गांधी कार की अगली सीट पर बैठे थे तब उनकी गाड़ी पर पत्थर फेंका गया.पत्थर से गाड़ी का शीशा टूट गया है. गाड़ी में पिछली सीट पर बैठे सुरक्षाकर्मी को चोट लगी. राहुल की कार पर हमला: राहुल बोले, 'डरूंगा नहीं'अहमद पटेल को हराने के लिए इतनी मेहनत क्यों?ग़ुलाम नबी आज़ाद ने कहा कि राहुल गांधी पर जानलेवा हमला किया गया है. उन्होंने कहा, ''जिस बोल्डर (पत्थर) से हमला किया गया है वह सीमेंट और पत्थर से बना था. जो कि वहां कहीं और से लाया गया था. राहुल गांधी को निशाना बनाकर पत्थर फेंके गए हैं.''आज़ाद ने कहा कि बीजेपी इन कामों के लिए हमेशा से मशहूर रही है. गांधी जी से लेकर अब तक हम देखते आ रहे हैं.राहुल गांधी की गाड़ी पर पथराव के विरोध में अहमदाबाद में कांग्रेस के कार्यकर्ता सड़कों पर उतरकर विरोध प्रदर्शन कर रहे हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)